pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-SME D Bank ส่งสุขเทศกาลตรุษจีน หนุนเอสเอ็มอีไทยซินนี้ฮวดไช้ มอบอั่งเปาสินเชื่อเสริมสภาพคล่องแถมลดค่าวิเคราะห์โครงการ ตลอดเดือน ก.พ.
วันพุธที่ 3 กุมภาพันธ์ 2564
SME D Bank ส่งสุขเทศกาลตรุษจีน หนุนเอสเอ็มอีไทยซินนี้ฮวดไช้ มอบอั่งเปาสินเชื่อเสริมสภาพคล่องแถมลดค่าวิเคราะห์โครงการ ตลอดเดือน ก.พ.
SME D Bank เคียงคู่ดูแลเอสเอ็มอีไทย มอบอั่งเปาเสริมสภาพคล่องลดต้นทุน ด้วย 3 ผลิตภัณฑ์สินเชื่อดอกเบี้ยต่ํา ยื่นกู้ตลอดเดือน ก.พ.นี้ ได้รับสิทธิ์พิเศษลดค่าธรรมเนียมวิเคราะห์โครงการ ลง 0.5%
SME D Bank เคียงคู่ดูแลเอสเอ็มอีไทย มอบอั่งเปาเสริมสภาพคล่องลดต้นทุน ด้วย 3 ผลิตภัณฑ์สินเชื่อดอกเบี้ยต่ํา ยื่นกู้ตลอดเดือน ก.พ.นี้ ได้รับสิทธิ์พิเศษลดค่าธรรมเนียมวิเคราะห์โครงการ ลง 0.5% นอกจากนั้น หนุนเอสเอ็มอี ขายดีซินนี้ฮวดไช้ เปิดโอกาสเติบโตด้วยออนไลน์ ผ่านกิจกรรม “ฝากร้านฟรี SME D Bank” (Season 2)
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ตลอดช่วงเดือนกุมภาพันธ์ 2564 นี้ SME D Bank จัดแคมเปญพิเศษช่วยเอสเอ็มอีไทย เสริมสภาพคล่อง ค้าขายลื่นไหล และลดต้นทุนธุรกิจ ด้วยการมอบอั่งเปาสินเชื่อดอกเบี้ยถูก ได้แก่ สินเชื่อเพื่อยกระดับเศรษฐกิจชุมชน วงเงินกู้สูงสุด 5 ล้านบาท อัตราดอกเบี้ยเริ่มต้น นิติบุคคล 2.875% ต่อปีใน 3 ปีแรก และบุคคลธรรมดา 4.875% ต่อปีใน 3 ปีแรก สินเชื่อเสริมสภาพคล่อง SME D Happy วงเงินกู้สูงสุด 15 ล้านบาท อัตราดอกเบี้ยเริ่มต้น 4.25%ต่อปี สินเชื่อ Smart SMEs วงเงินกู้สูงสุด 15 ล้านบาท อัตราดอกเบี้ยเริ่มต้น 5%ต่อปี โดยหากยื่นกู้ 3 ผลิตภัณฑ์สินเชื่อดังกล่าว ภายในวันที่ 28 กุมภาพันธ์ 2564 จะได้รับสิทธิ์ลดค่าธรรมเนียมวิเคราะห์โครงการ (Front End Fee) ลง 0.5%
“การจัดแคมเปญครั้งนี้ จะช่วยลดต้นทุนให้ผู้ประกอบการ เข้าถึงแหล่งเงินทุน ดอกเบี้ยต่ํา นําไปเสริมสภาพคล่องธุรกิจ ถือเป็นอั่งเปาที่ SME D Bank มอบจากใจให้ผู้ประกอบการเอสเอ็มอีไทยในเทศกาลตรุษจีน โดยผู้ประกอบการสามารถยื่นขอใช้บริการ เพื่อรับสิทธิ์ในแคมเปญนี้ได้ตั้งแต่บัดนี้จนถึง 28 กุมภาพันธ์ 2564 " นางสาวนารถนารี กล่าว
ผู้สนใจสามารถแจ้งความประสงค์ได้ที่ทุกสาขาของ SME D Bank ทั่วประเทศ นอกจากนั้น เพื่อความสะดวก และลดความเสี่ยงจากการเดินทาง สามารถแจ้งความประสงค์ผ่านออนไลน์ได้หลากหลายช่องทาง เช่น LINE Official Account: SME Development Bank เว็บไซต์ www.smebank .co.th และแอปพลิเคชัน “SME D Bank” ดาวน์โหลดได้ทั้งระบบ IOS และ Android เป็นต้น
นอกจากนั้น SME D Bank ยังจัดกิจกรรม “ฝากร้านฟรี SME D Bank” (Season 2) สร้างโอกาสให้ผู้ประกอบการเอสเอ็มอีทั่วประเทศ เพิ่มยอดขาย เติบโตด้วยออนไลน์ โดยลงทะเบียนสมัคร ง่าย ๆ เพียงคลิกลิงค์ : http://bit.ly/2LUGXJt หรือสแกน QR Code ในโปสเตอร์ประชาสัมพันธ์ ซึ่งทุกรายที่เข้าร่วมกิจกรรมจะได้รับสิทธิเบื้องต้นเข้ากลุ่ม Market Place “ฝากร้านฟรี SME D Bank” ที่เปิดโอกาสนําเสนอสินค้าขายบนโลกออนไลน์ ซึ่งมีสมาชิกติดตามมากกว่า 8,800 ราย และหากสินค้าใด มีความโดดเด่น น่าสนใจมากเป็นพิเศษ หรือเป็นลูกค้าเดิมของ SME D Bank จะได้รับการพิจารณาเป็นพิเศษโปรโมทผ่านสื่อช่องทางต่าง ๆ โดยไม่มีค่าใช้จ่ายใด ๆ ทั้งสิ้น เช่น ผ่านแฟนเพจ powersmethai (ศูนย์นวัตกรรมทางเทคโนโลยี) ที่มีผู้ติดตามมากกว่า 100,000 ราย พร้อมรับโอกาสต่อยอดเข้าร่วมกิจกรรมต่าง ๆ ของ SME D Bank เช่น ออกร้านขายสินค้า เป็นต้น สามารถสมัครได้ตั้งแต่วันนี้ - 28 กุมภาพันธ์ 2564 สอบถามข้อมูลเพิ่มเติมที่ Line OA : @powersmethai หรือ Call Center 1357
รัฐบาลไทย-ข่าวทำเนียบรัฐบาล-“พุทธิพงษ์” นั่งประธาน TOP EXECUTIVES ครั้งที่ 1/2564 ติดตามความคืบหน้าผลงานเด่นกระทรวงดิจิทัลฯ
วันพฤหัสบดีที่ 4 กุมภาพันธ์ 2564
“พุทธิพงษ์” นั่งประธาน TOP EXECUTIVES ครั้งที่ 1/2564 ติดตามความคืบหน้าผลงานเด่นกระทรวงดิจิทัลฯ
“พุทธิพงษ์” นั่งประธาน TOP EXECUTIVES ครั้งที่ 1/2564 ติดตามความคืบหน้าผลงานเด่นกระทรวงดิจิทัลฯ
เมื่อวันที่4กุมภาพันธ์ 2564นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมTOP EXECUTIVESครั้งที่1/2564โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยผู้บริหารจากหน่วยงานในสังกัดกระทรวงดิจิทัลฯร่วมหารือและรายงานความคืบหน้าการดําเนินนโยบายสําคัญอาทิโครงการเน็ตประชารัฐ,ผลงานศูนย์ต่อต้านข่าวปลอมประเทศไทยรวมทั้งภารกิจของบริษัทโทรคมนาคมแห่งชาติจํากัด(มหาชน)หรือNT,โครงการพัฒนาระบบคลาวด์กลางภาครัฐ(GDCC)และโครงการStart-upsเป็นต้น ณห้องประชุมMDES 1ชั้น9สํานักงานปลัดกระทรวงดิจิทัลเพื่อเศรษฐกิจและสังคม
**************
รัฐบาลไทย-ข่าวทำเนียบรัฐบาล-สธ.-เอกชนร่วมตั้งโรงพยาบาลสนาม รองรับผู้ติดเชื้อแรงงานต่างด้าว
วันพฤหัสบดีที่ 4 กุมภาพันธ์ 2564
สธ.-เอกชนร่วมตั้งโรงพยาบาลสนาม รองรับผู้ติดเชื้อแรงงานต่างด้าว
รัฐมนตรีช่วยว่าการกระทรวงสาธารณสุข เยี่ยมให้กําลังใจบุคลากร ขอบคุณภาคเอกชนให้พื้นที่และงบ ตั้งโรงพยาบาลสนามรองรับกลุ่มแรงงานต่างด้าวที่ติดเชื้อโควิด 19 ช่วยให้ระบบการดูแลผู้ติดเชื้อเดินหน้า มีเตียงรองรับผู้ติดเชื้อทุกคน และความร่วมมือจากทุกภาคส่วน
รัฐมนตรีช่วยว่าการกระทรวงสาธารณสุข เยี่ยมให้กําลังใจบุคลากร ขอบคุณภาคเอกชนให้พื้นที่และงบ ตั้งโรงพยาบาลสนามรองรับกลุ่มแรงงานต่างด้าวที่ติดเชื้อโควิด 19 ช่วยให้ระบบการดูแลผู้ติดเชื้อเดินหน้า มีเตียงรองรับผู้ติดเชื้อทุกคน และความร่วมมือจากทุกภาคส่วนช่วยให้การควบคุมโรคใน จ. สมุทรสาคร เป็นไปในทิศทางที่ดีขึ้น
วันนี้ (4 กุมภาพันธ์ 2564) ที่ จ.สมุทรสาคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขให้สัมภาษณ์ว่า ในวันนี้ ได้นําผู้คณะบริหารกระทรวงสาธารณสุข ลงพื้นที่ติดตามการดําเนินงานในสถานการณ์โควิด 19และให้กําลังใจบุคลากรทางการแพทย์จิตอาสาที่เสียสละปฏิบัติหน้าที่ในโรงพยาบาลสนามวัฒนาแฟคทอรี่ ซึ่งได้รับความร่วมมือจากบริษัท วัฒนาแฟคทอรี่ สนับสนุนพื้นที่และค่าใช้จ่ายในการจัดตั้งโรงพยาบาลสนาม 1,500 เตียงรองรับแรงงานต่างด้าวที่ติดเชื้อโควิด 19 เฟสแรกมีเตียงรองรับ 500 เตียง และขยายเพิ่มเฟส2 อีก 1,000 เตียง โดยกระทรวงสาธารณสุขได้จัดทีมบุคลากรทางการแพทย์หมุนเวียนให้การดูแลตลอด 24 ชั่วโมง ทําให้ระบบการดูแลผู้ติดเชื้อสามารถเดินหน้าต่อไปได้ มีเตียงรองรับผู้ติดเชื้อทุกคน นอกจากนี้ ยังได้รับการสนับสนุน วัสดุอุปกรณ์ที่จําเป็นต้องใช้ในโรงพยาบาลสนามจากภาคเอกชนอื่นๆ ช่วยเพิ่มประสิทธิภาพระบบการป้องกันควบคุมโรค เมื่อสถานการณ์การระบาดคลี่คลาย แรงงานหายป่วยกลับมาทํางาน จะเป็นกําลังสําคัญในการขับเคลื่อนเศรษฐกิจของจังหวัดสมุทรสาครต่อไป
ดร.สาธิตกล่าวต่อว่า ภาพรวมสถานการณ์ในจังหวัดสมุทรสาคร ยังมีผู้ติดเชื้ออย่างต่อเนื่องส่วนใหญ่ในกลุ่มแรงงานต่างด้าว กระทรวงสาธารณสุข ร่วมกับฝ่ายความมั่นคง ฝ่ายปกครอง ดําเนินการอย่างเต็มที่ในการจํากัดวงการแพร่ระบาด โดยมีการปรับแผนและมาตรการควบคุมโรคตามสถานการณ์ ขณะนี้ เน้นในโรงงานอุตสาหกรรม โดยเฉพาะโรงงานขนาดใหญ่ ใช้กลยุทธ์Bubble and Seal ควบคุมและกําหนดเส้นทาง ที่พักอาศัยในกลุ่มพนักงานเพื่อป้องกันเชื้อแพร่ออกมาสู่ชุมชนภายนอก ซึ่งได้รับความร่วมมือจากผู้ประกอบการและพนักงานเป็นอย่างดี ส่วนในโรงงานขนาดกลางและขนาดเล็กได้ตรวจค้นหาเชิงรุกให้ครอบคลุมทุกโรงงาน เพื่อนําผู้ติดเชื้อเข้าสู่ระบบการดูแลรักษา สําหรับโรงงานที่ไม่พบผู้ติดเชื้อ ได้เน้นการให้ความรู้ในการปฏิบัติตามมาตรการป้องกันควบคุมโรค รวมทั้งในชุมชน ได้รับการช่วยเหลือจากกํานัน ผู้ใหญ่บ้าน ผู้นําชุมชน ให้ความรู้ สร้างความเข้าใจคนในชุมชนเกี่ยวกับมาตรการของกระทรวงสาธารณสุข เพื่อป้องกันและลดการสัมผัสในกลุ่มพนักงานโรงงาน
*************************** 4 กุมภาพันธ์ 2564
*********************************
รัฐบาลไทย-ข่าวทำเนียบรัฐบาล-สธ.ย้ำทุกจังหวัดคงเข้มมาตรการป้องกันโควิด 19 แม้ไม่พบผู้ติดเชื้อ
วันพฤหัสบดีที่ 4 กุมภาพันธ์ 2564
สธ.ย้ําทุกจังหวัดคงเข้มมาตรการป้องกันโควิด 19 แม้ไม่พบผู้ติดเชื้อ
กระทรวงสาธารณสุข เผยสถานการณ์โควิด 19 แนวโน้มดีขึ้น วันนี้พบการติดเชื้อใน 5 จังหวัด ย้ําทุกจังหวัดคงมาตรการป้องกันโรคเข้มข้น แม้ไม่พบผู้ติดเชื้อหลายวัน ชี้ไม่มีวัคซีนที่ป้องกันการติดเชื้อได้ 100% ผลของวัคซีนคือช่วยลดความรุนแรงของโรค ลดการเสียชีวิต
กระทรวงสาธารณสุข เผยสถานการณ์โควิด 19 แนวโน้มดีขึ้น วันนี้พบการติดเชื้อใน 5 จังหวัดย้ําทุกจังหวัดคงมาตรการป้องกันโรคเข้มข้น แม้ไม่พบผู้ติดเชื้อหลายวัน ชี้ไม่มีวัคซีนที่ป้องกันการติดเชื้อได้ 100%ผลของวัคซีนคือช่วยลดความรุนแรงของโรค ลดการเสียชีวิต ส่วนเป้าหมายการฉีดยึดประโยชน์สูงสุดประเทศ
วันนี้ (4 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้มีผู้ติดเชื้อรายใหม่ 809 ราย แบ่งเป็นผู้ติดเชื้อในประเทศ 796 ราย ที่ จ.สมุทรสาคร 786 ราย คิดเป็นร้อยละ 98.62, กรุงเทพมหานคร 3 ราย คิดเป็นร้อยละ 0.5 และจังหวัดอื่นๆ จํานวน 7 ราย คิดเป็นร้อยละ 0.88 และเป็นผู้เดินทางมาจากต่างประเทศ 13 ราย รวมผู้ติดเชื้อสะสมในการระบาดระลอกใหม่ (วันที่ 15 ธันวาคม 2563 – 4 กุมภาพันธ์2564) จํานวน 17,821 ราย หายป่วยสะสม 10,858 ราย ยังรักษาตัวในโรงพยาบาลและโรงพยาบาลสนาม 6,944 รายไม่มีเสียชีวิตเพิ่ม รวมผู้เสียชีวิตสะสม 19 ราย
นายแพทย์เฉวตสรรกล่าวว่า ขณะนี้สถานการณ์โควิด 19 มีแนวโน้มดีขึ้น จากเดิมที่มีการติดเชื้อใน 63 จังหวัด สัปดาห์นี้ลดลงเหลือ 13 จังหวัด วันนี้มีการติดเชื้อเพียง 5 จังหวัด อย่างไรก็ตาม ทุกจังหวัดยังต้องเฝ้าระวังโรคโควิด 19 แม้จะไม่มีผู้ติดเชื้อรายใหม่เกิน 7 วันแล้วก็ตาม ยังคงต้องเฝ้าระวังผู้ที่มีอาการเข้าข่ายสอบสวนโรคและมีประวัติเสี่ยง สําหรับการเดินทางข้ามจังหวัดสามารถเดินทางได้ ผู้ที่จะเดินทางต้องศึกษามาตรการของจังหวัดปลายทาง เนื่องจากสถานการณ์การระบาดมีความเปลี่ยนแปลงรวดเร็ว เช่น จ.มหาสารคาม เคยเป็นจังหวัดสีเขียว แต่จากงานเลี้ยงโต๊ะแชร์ ทําให้มีการขีดวงบางอําเภอให้ใช้มาตรการควบคุมสูงสุดและจํากัดกิจกรรมบางส่วน
นายแพทย์เฉวตสรรกล่าวต่อว่า ขณะนี้ทั่วโลกมีการฉีดแล้วมากกว่า 100 ล้านโดส ซึ่งจะช่วยให้มีข้อมูลทั้งด้านความปลอดภัย และประสิทธิผลของวัคซีนมากขึ้น อย่างไรก็ตามไม่มีวัคซีนชนิดใดที่ฉีดแล้วสามารถป้องกันการติดเชื้อได้ 100 เปอร์เซ็นต์ ผลของการฉีดคือ สามารถลดความรุนแรงของโรค หากติดเชื้อจะไม่มีอาการหรือมีอาการป่วยไม่รุนแรง และลดการเสียชีวิต ซึ่งเมื่อลดความรุนแรงของโรคได้ โอกาสแพร่กระจายเชื้อก็จะลดลงและแม้จะฉีดวัคซีนแล้วยังคงมาตรการสวมหน้ากาก ล้างมือ และเว้นระยะห่าง เป็นการสร้างภูมิคุ้มกันตนเองได้อย่างดี
“ขณะนี้การใช้วัคซีนเป็นการใช้ในภาวะฉุกเฉินจึงต้องมีการติดตามข้อมูลความปลอดภัย โดยวัคซีนของบริษัทแอสตราเซนเนกาที่มีการฉีดเป็นล้านโดสในอังกฤษนั้น จากการติดตามเบื้องต้นพบว่ามีความปลอดภัยส่วนกลุ่มเป้าหมายในการฉีดวัคซีนของประเทศไทย มีผู้เชี่ยวชาญพิจารณาโดยรอบคอบ หวังผลให้เกิดประโยชน์สูงสุด ในช่วงที่วัคซีนมีจํากัดจะพิจารณาฉีดในพื้นที่เสี่ยงและกลุ่มเสี่ยงก่อน จะเกิดประสิทธิผลในการควบคุมโรคมากกว่าฉีดกระจายทั่วทุกที่ในคราวเดียว” นายแพทย์เฉวตสรรกล่าว
************************** 4 กุมภาพันธ์ 2564
รัฐบาลไทย-ข่าวทำเนียบรัฐบาล-นานาชาติชื่นชมไทย ประสบความสำเร็จในการจัดการแข่งขันแบดมินตัน HSBC BWF World Tour in Bangkok ภูมิภาคเอเชีย
วันพฤหัสบดีที่ 4 กุมภาพันธ์ 2564
นานาชาติชื่นชมไทย ประสบความสําเร็จในการจัดการแข่งขันแบดมินตัน HSBC BWF World Tour in Bangkok ภูมิภาคเอเชีย
นานาชาติชื่นชมไทย ประสบความสําเร็จในการจัดการแข่งขันแบดมินตัน HSBC BWF World Tour in Bangkok ภูมิภาคเอเชีย
วันนี้ (4 กุมภาพันธ์ 2564) เวลา 14.30 น. ณ ที่พักผู้สื่อข่าวประจําทําเนียบรัฐบาล ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี ให้สัมภาษณ์สื่อมวลชนถึงความภาคภูมิใจของประเทศไทย ที่ประสบความสําเร็จในการเป็นเจ้าภาพการจัดการแข่งขันแบดมินตัน HSBC BWF World Tour in Bangkok ภูมิภาคเอเชีย ช่วงเดือนมกราคม 2564
ทั้งนี้ สมาคมกีฬาแบดมินตันแห่งประเทศไทย ในพระบรมราชูปถัมภ์ ได้รับสิทธิ์เป็นเจ้าภาพการจัดการแข่งขัน ทั้งหมด 3 รายการ ประกอบด้วย YONEX Thailand Open (Super 1000), TOYOTA Thailand Open (Super 1000) และ HSBC World Tour Finals โดยภายหลังจากเสร็จสิ้นการแข่งขันทั้งหมด ประเทศไทย หน่วยงานที่เกี่ยวข้องทั้งหมดได้รับคําชื่นชม และคําขอบคุณจากผู้เข้าร่วมการแข่งขัน ผู้ที่เกี่ยวข้องในวงการแบดมินตัน และประธานคณะกรรมการโอลิมปิกสากล (IOC) ที่สามารถดําเนินการจัดการแข่งขันจนประสบความสําเร็จไปได้ด้วยดี ภายใต้มาตรการจัดการและควบคุมการแพร่ระบาดของโรคโควิด-19 และมาตรฐานการจัดการแข่งขันของประเทศไทยในครั้งนี้ จะถูกนําไปเป็นแบบอย่างให้กับการจัดการแข่งขันโตเกียวเกมส์ ประเทศญี่ปุ่น ที่จะเกิดขึ้นในเดือนกรกฎาคมนี้ และสุดท้าย ขอร่วมแสดงความยินดีกับทีมแบดมินตันคู่ผสมของไทย เดชาพล พัววรานุเคราะห์ (บาส) และ ทรัพย์สิรี แต้รัตนชัย (ปอป้อ) สองนักแบดมินตันคู่มือ 3 ของโลก ที่สามารถคว้าชัยชันมาได้ถึง 3 รายการมาติดต่อกัน
โฆษกประจําสํานักนายกรัฐมนตรียังกล่าวขอบคุณคุณหญิงปัทมา ลีสวัสดิ์ตระกูล นายกสมาคมกีฬาแบดมินตันแห่งประเทศไทยในพระบรมราชูปถัมป์ ในโอกาสนี้ด้วย
.............................
กลุ่มวิเทศสัมพันธ์ สํานักโฆษก
รัฐบาลไทย-ข่าวทำเนียบรัฐบาล-นรม มอบ "อนุชา" แจง 173 ผลงานปฏิรูป เตรียมขับเคลื่อน 62 กิจกรรม Big Rock ทางออกแก้ปัญหาประเทศไทย
วันพฤหัสบดีที่ 4 กุมภาพันธ์ 2564
นรม มอบ "อนุชา" แจง 173 ผลงานปฏิรูป เตรียมขับเคลื่อน 62 กิจกรรม Big Rock ทางออกแก้ปัญหาประเทศไทย
นรม มอบ "อนุชา" แจง 173 ผลงานปฏิรูป เตรียมขับเคลื่อน 62 กิจกรรม Big Rock ทางออกแก้ปัญหาประเทศไทย
วันนี้ (4 กุมภาพันธ์ 2564) นายอนุชา นาคาศัย รัฐมนตรีประจําสํานักนายกรัฐมนตรี เป็นผู้แทนคณะรัฐมนตรีรายงานความคืบหน้าผลการดําเนินการตามแผนปฏิรูปประเทศ ราย 3 เดือน (กรกฎาคม-กันยายน 2563) ซึ่งเป็นการดําเนินการตามมาตรา 270 ของรัฐธรรมนูญฯ ต่อสมาชิกสภาผู้แทนราษฏร ในรัฐสภา
รัฐมนตรีประจําสํานักนายกรัฐมนตรี กล่าวว่า รัฐบาลได้กําหนดแผนการปฏิรูปประเทศ 12 ด้าน มีเรื่องและประเด็นการปฏิรูป จํานวนทั้งสิ้น 173 เรื่อง ซึ่งมีการจัดระดับความสําเร็จเป็น 4 ระดับ ประกอบด้วย
1) ดําเนินการแล้วเสร็จตามแผนฯ จํานวน 17 เรื่อง คิดเป็นร้อยละ 10
2) ดําเนินการสําเร็จมากกว่า ร้อยละ 75 ของแผนฯ จํานวน 70 เรื่อง คิดเป็นร้อยละ 40
3) ดําเนินการได้ร้อยละ 50-75 ของแผนฯ จํานวน 62 เรื่อง คิดเป็นร้อยละ 36
4) ดําเนินการได้น้อยกว่าร้อยละ 50 ของแผนฯ จํานวน 24 เรื่อง คิดเป็นร้อยละ 14
รัฐมนตรีประจําสํานักนายกรัฐมนตรีกล่าวถึงตัวอย่างความคืบหน้าของประเด็นปฏิรูปประเทศที่ก่อให้เกิดประโยชน์แก่ประชาชน ประกอบด้วย
1. ด้านการเมือง เช่น การเลือกตั้งที่สุจริตและเที่ยงธรรมเพื่อการปฏิรูปประเทศ
2. ด้านการบริหารราชการแผ่นดิน เช่น การบริการภาครัฐที่สะดวก รวดเร็ว และตอบโจทย์ชีวิตประชาชน จากระบบ Biz Portal
3. ด้านกฎหมาย เช่น มีกลไกให้การออกกฎหมายเป็นกฎหมายที่ดี รวมทั้งมีกลไกการทบทวนกฎหมายที่บังคับใช้แล้ว
4. ด้านกระบวนการยุติธรรม เช่น การพัฒนากลไกช่วยเหลือและเพิ่มศักยภาพเพื่อให้ประชาชนเข้าถึงกระบวนการยุติธรรม
5. ด้านเศรษฐกิจ เช่น การส่งเสริมอุตสาหกรรมเกษตร บริหารจัดการผลิตภัณฑ์เกษตรตามแผนที่ (Zoning by Agri-Map)
6. ด้านทรัพยากรธรรมชาติและสิ่งแวดล้อม เช่น การบบริหารจัดการขยะในทะเลและชายฝั่ง โดยนโยบายประชารัฐขจัดขยะทะเล
7. ด้านสาธารณสุข เช่น ระบบสุขภาพปฐมภูมิ (คลินิกหมอครอบครัว)
8. ด้านสื่อสารมวลชน เทคโนโลยีสารสนเทศ เช่น การปฏิรูปแนวทางการกํากับดูแลสื่อออนไลน์ โครงการศูนย์ประสานงานและแก้ไขปัญหาข่าวปลอม
9. ด้านสังคม เช่น การปฏิรูปการออม สวัสดิการ และการลงทุนเพื่อสังคม
10. ด้านพลังงาน เช่น การส่งเสริมการอนุรักษ์พลังงานและการใช้พลังงานอย่างคุ้มค่าในกลุ่มอุตสาหกรรม
11. ด้านการป้องกันและปราบปรามการทุจริตและประพฤติมิชอบ เช่น จัดทําและบูรณาการโครงข่ายฐานข้อมูลที่เกี่ยวข้องกับคดีทุจริตและประพฤติมิชอบของทุกหน่วยงานผ่านระบบสารสนเทศ
12. ด้านการศึกษา เช่น การปฏิรูปเพื่อลดความเหลื่อมล้ําทางการศึกษา โดยมีกองทุนเพื่อความเสมอภาคทางการศึกษา (กสศ.)
ทั้งนี้ สถานะกฎหมายภายใต้แผนฯ ทั้ง 12 แผน จํานวน 216 ฉบับ มีกฎหมายที่แล้วเสร็จ จํานวน 50 ฉบับ คิดเป็นร้อยละ 23 ของกฎหมายที่เสนอทั้งหมด
รัฐมนตรีประจําสํานักนายกรัฐมนตรี กล่าวเพิ่มเติมว่า ในห้วงเดือนมกราคม - กุมภาพันธ์ 2564 รัฐบาลมุ่งเน้นให้ความสําคัญที่กิจกรรมปฏิรูปที่ส่งผลต่อประชาชนอย่างมีนัยสําคัญ (Big Rock) จํานวน 62 กิจกรรม ซึ่งเป็นไปตามการปรับปรุงแผนการปฏิรูปประเทศ ที่คณะรัฐมนตรีมีมติเห็นชอบแผนปฏิรูปประเทศ (ฉบับปรับปรุง) เมื่อวันที่ 8 ธันวาคม 2563 โดยกําหนดให้มีจํานวน 13 ด้าน เพื่อให้มีความสอดคล้องกับยุทธศาสตร์ชาติและแผนแม่บทภายใต้ยุทธศาสตร์ชาติ เพื่อให้กิจกรรมต่างๆ ตามแผนปฏิรูปแก้ไขปัญหาได้ตรงจุดและตอบโจทย์ความต้องการของประชาชน
.....................
รัฐบาลไทย-ข่าวทำเนียบรัฐบาล-วราวุธ ย้ำ
วันพฤหัสบดีที่ 4 กุมภาพันธ์ 2564
วราวุธ ย้ํา
วราวุธ ย้ํา "ลดเผา เท่ากับ ลด PM.2.5"
ยก "เล่งเน่ยยี่" ต้นแบบตรุษจีนวิถีใหม่ ใส่ใจสิ่งแวดล้อม
วันนี้ (4 กุมภาพันธ์ 2564) เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและ สิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําทีม คณะผู้บริหารทส. เข้าสักการะสิ่งศักดิ์สิทธิ์ เนื่องในวันตรุษจีนหรือวันขึ้นปีใหม่ของขาวจีนที่กําลังจะมาถึง พร้อมเดินรณรงค์ลดใช้ถุงพลาสติก แจกถุงผ้า เชิญชวนนักท่องเที่ยวและพี่น้องชาวไทยเชื้อสายจีนร่วมกันดูแลทรัพยากรธรรมชาติและสิ่งแวดล้อม ปรับเปลี่ยนพฤติกรรมสู่การใช้ชีวิตวิถีใหม่ ใส่ใจสิ่งแวดล้อม ณ วัดมังกรกมลาวาส หรือ วัดเล่งเน่ยยี่ แขวงป้อมปราบ เขตป้อมปราบศัตรูพ่าย กทม.
นายวราวุธ ศิลปอาชา กล่าวว่า เป็นที่ทราบกันดีว่า ภาครัฐ ได้รณรงค์เชิญชวนให้ช่วยกันลดพฤติกรรมที่ก่อให้เกิดฝุ่น PM2.5 มาโดยตลอด โดยเฉพาะการเผา ยิ่งในช่วงเทศกาล “ตรุษจีน” ที่ถือเป็นหนึ่งในเทศกาลที่สําคัญที่สุดของชาวจีน โดยปีนี้ ตรงกับวันศุกร์ที่ 12 ก.พ. 2564 ซึ่งมักพบการจุดธูป การเผากระดาษเงิน กระดาษทอง เป็นจํานวนมาก แต่ในปีนี้เป็นเรื่องที่น่ายินดีที่พี่น้องประชาชน และวัดหลายแห่งได้ตระหนักถึงปัญหาด้านสิ่งแวดล้อมกันมากขึ้น
"วัดเล่งเน่ยยี่แห่งนี้ ถือเป็นต้นแบบของศาสนสถาน ที่ใส่ใจสิ่งแวดล้อม มีบทบาทสําคัญในการจัดการมลภาวะทางอากาศ เป็นผู้นําการเปลี่ยนแปลงในการเริ่มจัดการปัญหาสิ่งแวดล้อม และเป็นผู้นําทางความคิดทางวัฒนธรรมจีน จัดการแก้ไขปัญหาบนพื้นฐานวัฒนธรรมแบบมีส่วนร่วมอย่างยั่งยืน โดยชุมชนและภาคีเครือข่ายในพื้นที่ย่านเยาวราช-เจริญกรุง ไม่ว่าจะเป็นการปรับเปลี่ยนรูปแบบการไหว้ ให้เป็นมิตรต่อสิ่งแวดล้อม การลดจํานวนกระถางธูป กระดาษไหว้เจ้า เพื่อลดการเผาของสักการะ ซึ่งปัจจุบัน เหลือกระถางธูป 5 กระถาง จากเดิม 10 กระถาง รวมทั้งการลดจํานวนธูปในการไหว้แต่ละครั้ง จาก 15-20 เหลือเพียง 9 ดอก และปรับเปลี่ยนรูปแบบของธูปให้ก้านสั้นลง ตลอดจน การใช้ QR Code อ่านคําทํานายเซียมซี เพื่อช่วยลดปัญหา การจัดการขยะ ฯลฯ"
ในโอกาสปีใหม่ไทยและปีใหม่ของจีนที่กําลังจะมาถึงจึงขอเชิญชวนพี่น้องชาวไทยและพี่น้องเชื้อสายจีนทุกคน มาร่วมเป็นส่วนหนึ่งในการปรับเปลี่ยนพฤติกรรมและสังคมสู่ “ชีวิตวิถีใหม่ ใส่ใจสิ่งแวดล้อม” ที่ส่งผลดีทั้งต่อสุขภาพและสิ่งแวดล้อม โดยเริ่มง่ายๆ จากตัวเอง ด้วยการปรับเปลี่ยนวิถีชีวิตใหม่ ที่คํานึงถึงสิ่งแวดล้อม และผลกระทบที่อาจเกิดขึ้น รวมทั้งการทิ้งขยะให้ถูกที่ มีการคัดแยกขยะ ช่วยกันใช้น้ําและพลังงานอย่างประหยัด ตลอดจนใช้ประโยชน์จากทรัพยากรอย่างคุ้มค่า มีการเลือกใช้บรรจุภัณฑ์ที่เป็นมิตรกับสิ่งแวดล้อม ใช้ถุงผ้าที่สามารถนํากลับมาใช้ซ้ําได้ ฯลฯ
รัฐบาลไทย-ข่าวทำเนียบรัฐบาล-“พุทธิพงษ์” หนุน 2 อนุฯ ดันมาตรการเพิ่มศักยภาพสร้างความเป็นธรรม ธุรกิจให้บริการอิเล็กทรอนิกส์ ขับเคลื่อนเศรษฐกิจดิจิทัล
วันพฤหัสบดีที่ 4 กุมภาพันธ์ 2564
“พุทธิพงษ์” หนุน 2 อนุฯ ดันมาตรการเพิ่มศักยภาพสร้างความเป็นธรรม ธุรกิจให้บริการอิเล็กทรอนิกส์ ขับเคลื่อนเศรษฐกิจดิจิทัล
“พุทธิพงษ์” หนุน 2 อนุฯ ดันมาตรการเพิ่มศักยภาพสร้างความเป็นธรรม ธุรกิจให้บริการอิเล็กทรอนิกส์ ขับเคลื่อนเศรษฐกิจดิจิทัล
เมื่อวันที่4กุมภาพันธ์ 2564 นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการเสนอแนะนโยบายและกําหนดมาตรการทางเศรษฐกิจสังคมและกฎหมายสําหรับการขับเคลื่อนเศรษฐกิจดิจิทัลและสร้างความเป็นธรรมให้แก่ผู้ให้บริการทางอิเล็กทรอนิกส์ครั้งที่2/2564โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมผู้แทนจากหน่วยงานที่เกี่ยวข้องร่วมประชุมณห้องประชุมMDES 1ชั้น9สํานักงานปลัดกระทรวงดิจิทัลเพื่อเศรษฐกิจและสังคมทั้งนี้ที่ประชุมพิจารณาผลการดําเนินงานของ2คณะอนุกรรมฯโดยคณะอนุกรรมการเพิ่มขีดความสามารถในการแข่งขันให้แก่ผู้ให้บริการทางอิเล็กทรอนิกส์ได้นําเสนอเป้าหมายเพื่อขับเคลื่อนธุรกิจให้บริการทางอิเล็กทรอนิกส์เน้นการแข่งขันได้อย่างเป็นธรรมเพื่อความสามารถในการแข่งขันของประเทศและผู้ประกอบการไทยและเพื่อดึงดูดการลงทุนจากต่างประเทศพร้อมเสนอแนะแนวทางแก้ไขได้แก่การปรับปรุงกฎระเบียบเพื่อกํากับดูแลธุรกิจให้บริการอิเล็กทรอนิกส์การปรับปรุงระบบภาษีและมาตราสนับสนุนที่มิใช่ภาษีเป็นต้นด้านคณะอนุกรรมการสร้างความเป็นธรรมฯนําเสนอแนวทางสร้างความเป็นธรรมในการแข่งขันระหว่างผู้ประกอบการในประเทศและต่างประเทศโดยมีกรอบแนวทางหลักครอบคลุ่มคือ1.นโยบายภาครัฐ2.มาตรการทางภาษี3. Compliance
***************
รัฐบาลไทย-ข่าวทำเนียบรัฐบาล-ตอบข้อสงสัย ร้านค้าแบบไหนเข้าร่วม "เราชนะ" ได้
วันจันทร์ที่ 1 กุมภาพันธ์ 2564
ตอบข้อสงสัย ร้านค้าแบบไหนเข้าร่วม "เราชนะ" ได้
...
เป็นที่แน่ชัดแล้วเกี่ยวกับรายละเอียดเงื่อนไข
ผู้มีสิทธิรับเงินช่วยเหลือลดภาระค่าครองชีพ
ตามโครงการเราชนะที่ผ่านมติ ครม. เรียบร้อยแล้ว
.
ย้ําว่าท่านไม่สามารถเบิกเป็นเงินสดได้
แต่สามารถนําเงินไปใช้ชําระค่าสินค้าและบริการ
กับร้านค้าที่ร่วมโครงการ และมีแอปฯ ถุงเงิน
.
ในส่วนของร้านค้าที่จะร่วมโครงการนั้น
ผู้ประกอบการและผู้ให้บริการจะต้องไม่ใช่นิติบุคคล
มีสถานประกอบการเป็นหลักแหล่งและตรวจสอบได้
เช่น ร้านตัดผม ร้านซักรีด ร้านค้ากองทุนหมู่บ้าน ฯลฯ
รวมถึงร้านค้าธงฟ้าประชารัฐ ร้านค้าคนละครึ่ง
.
ที่พิเศษกว่าคือ สามารถใช้สิทธิในภาคบริการต่าง ๆ
โดยเฉพาะขนส่งสาธารณะและขนส่งส่วนบุคคล
ทั้งรถไฟในเขตเมือง รถเมล์ ขสมก. รถไฟฟ้า
รถตู้บริการ มอเตอร์ไซค์รับจ้าง รถแท็กซี่ ฯลฯ
.
ร้านค้าหรือผู้ประกอบการที่สนใจ
สามารถลงทะเบียนเข้าร่วมได้ที่
เว็บไซต์ www.เราชนะ .com
ตั้งแต่วันที่ 29 ม.ค. - 31 มี.ค. 64
.
หลังจากสมัครเข้าร่วมโครงการแล้ว
จะต้องติดตั้งแอปพลิเคชัน "ถุงเงิน"
เพื่อรับค่าสินค้าและบริการ
.
ข่าวดีสําหรับผู้ถือบัตรสวัสดิการแห่งรัฐ
ท่านสามารถใช้สิทธิเพื่อซื้อสินค้าและบริการ
กับร้านค้าที่ร่วมโครงการ
ได้ทั้งร้านค้าคนละครึ่ง ร้านธงฟ้าประชารัฐ และร้านค้าเราชนะ
โดยร้านค้าจะใช้แอปฯ ถุงเงิน เพื่อสแกนรับชําระเงินครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ.ย้ำเลี่ยงจัดงานเลี้ยงในกลุ่มเพื่อนสนิท ห่วงบรรยากาศพาไป ดื่มแล้วป้องกันตัวเองลดลง เสี่ยงติดโควิด
วันจันทร์ที่ 1 กุมภาพันธ์ 2564
สธ.ย้ําเลี่ยงจัดงานเลี้ยงในกลุ่มเพื่อนสนิท ห่วงบรรยากาศพาไป ดื่มแล้วป้องกันตัวเองลดลง เสี่ยงติดโควิด
กระทรวงสาธารณสุข เผยคลัสเตอร์งานเลี้ยงโต๊ะแชร์ ที่ จ.มหาสารคาม ทําติดเชื้อ 18 ราย ชี้ความเสี่ยงจากการรับประทานอาหารร่วมกัน และนํามาติดคนในครอบครัว ย้ําหลายจังหวัดมีมาตรการผ่อนคลายนั่งดื่มในร้าน   ยังต้องเข้มป้องกันตนเอง เลี่ยงจัดงานเลี้ยง เหตุบรรยากาศ
กระทรวงสาธารณสุข เผยคลัสเตอร์งานเลี้ยงโต๊ะแชร์ ที่ จ.มหาสารคาม ทําติดเชื้อ 18 ราย ชี้ความเสี่ยงจากการรับประทานอาหารร่วมกัน และนํามาติดคนในครอบครัว ย้ําหลายจังหวัดมีมาตรการผ่อนคลายนั่งดื่มในร้าน ยังต้องเข้มป้องกันตนเอง เลี่ยงจัดงานเลี้ยง เหตุบรรยากาศพาไป ดื่มแล้วหย่อนการป้องกันตัวเอง
วันนี้ (1 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้มีผู้ติดเชื้อรายใหม่ 836 รายเป็นการติดเชื้อในประเทศ 832 ราย มาจาก 4 จังหวัด ได้แก่ สมุทรสาคร 814 ราย กทม. 10 ราย มหาสารคาม 6 รายและราชบุรี 2 ราย ส่วนอีก 4 รายติดเชื้อมาจากต่างประเทศ รักษาหายเพิ่มขึ้น 899 ราย ทําให้ผู้ติดเชื้อสะสมในระลอกใหม่ (ตั้งแต่วันที่ 15 ธันวาคม 2563 - 1 กุมภาพันธ์ 2564) มีจํานวน 15,381 ราย หายสะสม 8,574 รายเสียชีวิตสะสม 17 ราย โดยผู้ติดเชื้อมาจาก จ.สมุทรสาครมากที่สุด 72% จังหวัดอื่นๆ 21% และ กทม. 7%
นายแพทย์เฉวตสรรกล่าวว่า สถานการณ์ประเทศไทยภาพรวมยังมีผู้ติดเชื้อ 800 กว่ารายต่อวัน ส่วนใหญ่มาจากการค้นหาเชิงรุก สําหรับการติดเชื้อเป็นกลุ่มก้อนหรือคลัสเตอร์ พบเกี่ยวข้องกับการรับประทานอาหารร่วมกัน ความเสี่ยงจากการอยู่ใกล้ชิดบนโต๊ะอาหาร การถอดหน้ากาก และพูดคุยทําให้เกิดการฟุ้งกระจาย เช่น กรณีคลัสเตอร์งานเลี้ยงโต๊ะแชร์ จ.มหาสารคาม เริ่มต้นจากชายไทยอายุ 46 ปี เดินทางมา กทม.วันที่ 29 ธันวาคม 2563 เดินทางกลับวันที่ 3 มกราคม 2564 แวะรับประทานอาหารกับมารดาและญาติที่ จ.นครราชสีมา ทําให้มี ผู้สัมผัสเสี่ยงสูง 8 ราย จากนั้นเดินทางกลับจ.มหาสารคาม เริ่มมีไข้วันที่ 10 มกราคม 2564 ระหว่างนี้ไปงานเลี้ยงหลายงาน ทําให้มีผู้สัมผัสรวม 110 ราย เป็นผู้สัมผัสเสี่ยงสูง 78 ราย และเสี่ยงต่ํา 32 รายทําให้ขณะนี้พบการติดเชื้อรวม 18 ราย แบ่งเป็น ที่ จ.มหาสารคาม 16 ราย เป็นการติดในครอบครัวและผู้ร่วมงานเลี้ยงโต๊ะแชร์ 10 ราย และมีผู้สัมผัสที่รับเชื้อนําไปแพร่ให้คนในครอบครัวตัวเองอีกทอดรวม 6 ราย ส่วน จ.ราชบุรี พบติดเชื้อ 1 ราย เป็นเด็กหญิงอายุ 4 เดือน และขอนแก่น 1 ราย ซึ่งการติดเชื้อเชื่อมโยงจากผู้ที่ร่วมงานเลี้ยงดังกล่าว
"การแพร่กระจายเชื้อในคนจํานวนมาก ส่วนใหญ่มาจากคนรู้จักสนิทชิดเชื้อ เนื่องจากโรคนี้แพร่ได้ตั้งแต่ยังไม่ปรากฏอาการ เพราะคิดว่ายังแข็งแรงจึงวางใจไม่ได้ป้องกันอย่างเต็มที่ ดังนั้น จึงต้องสวมหน้ากาก รักษาระยะห่าง หลีกเลี่ยงสถานที่แออัด แม้มีมาตรการผ่อนคลายในหลายจังหวัด โดยเฉพาะงานเลี้ยงต่างๆ ควรงดไปก่อน เพราะบรรยากาศจะพาไป กรณีที่เกิดขึ้นก็ในร้านอาหารที่เปิดตามกําหนด อนุญาตดื่มสุราในร้านได้ ซึ่งการดื่มอาจทําให้พฤติกรรมการป้องกันตนเองย่อหย่อนไป จึงขอให้หลีกเลี่ยงรอให้สถานการณ์คลี่คลายมากกว่านี้" นายแพทย์เฉวตสรรกล่าว
*************************** 1 กุมภาพันธ์ 2564
รัฐบาลไทย-ข่าวทำเนียบรัฐบาล-ลงทุนง่าย พันธบัตร "เราชนะ" เริ่มต้นแค่ 100 บ.
วันจันทร์ที่ 1 กุมภาพันธ์ 2564
ลงทุนง่าย พันธบัตร "เราชนะ" เริ่มต้นแค่ 100 บ.
...
กลับมาอีกครั้งกับการลงทุนพันธบัตรออมทรัพย์
ผ่านดิจิทัลแพลตฟอร์ม
ที่เริ่มเปิดขายเป็นที่เรียบร้อยแล้ว
กับพันธบัตรออมทรัพย์รุ่น “เราชนะ”
.
จัดจําหน่ายโดยกระทรวงการคลัง
ซึ่งเป็นแบบไร้ใบตราสาร (Scripless)
วงเงินทั้งสิ้น 60,000 ล้านบาท
เพื่อส่งเสริมให้ประชาชนเข้าถึงพันธบัตร
ที่มีความมั่นคงสูงได้มากขึ้น
โดยสามารถเลือกลงทุนตามความสะดวก
.
1. รุ่นเราชนะบนวอลเล็ต สบม.
วงเงินจําหน่าย 5,000 ล้านบาท รุ่นอายุ 5ปี
อัตราดอกเบี้ยแบบขั้นบันได เฉลี่ย 2% ต่อปี
วงเงินซื้อขั้นต่ํา 100 - 5,000,000 บาท
สามารถโหลดแอปพลิเคชันเป๋าตัง
เพื่อลงทะเบียนและโอนเงินเข้าวอลเล็ต สบม.
เปิดจําหน่ายตั้งแต่บัดนี้ - 19 ก.พ. 64
2. รุ่นเราชนะ
วงเงินจําหน่าย 55,000 ล้านบาท
ลงทุนขั้นต่ํา 1,000 บาท แบบไม่จํากัดวงเงินซื้อ
จัดจําหน่ายผ่าน 4 ธนาคาร ได้แก่
ธ.กรุงไทย ธ.กรุงเทพ ธ.กสิกรไทย และ ธ.ไทยพาณิชย์
เปิดจําหน่ายตั้งแต่วันที่ 5 - 19 ก.พ. 64
แบ่งจําหน่ายเป็น 2 แบบ
.
สําหรับบุคคลธรรมดา
อัตราดอกเบี้ยแบบขั้นบันได รุ่นอายุ 5 ปี
อัตราดอกเบี้ยเฉลี่ย 2% ต่อปี
และรุ่นอายุ 10 ปี อัตราดอกเบี้ยเฉลี่ย 2.5% ต่อปี
.
สําหรับนิติบุคคลที่ไม่แสวงหากําไร รุ่นอายุ 15 ปี
อัตราดอกเบี้ยคงที่ร้อยละ 1.8% ต่อปี
.
สอบถามข้อมูลเพิ่มเติม
เกี่ยวกับเงื่อนไขการจําหน่ายพันธบัตร
ผ่านช่องทางต่าง ๆ ของธนาคารตัวแทนจําหน่ายทั้ง 4 แห่ง
หรือสํานักงานบริหารหนี้สาธารณะ
โทร. 0 2265 8050, 0 2271 7999
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
ตอบข้อสงสัย ร้านค้าแบบไหนเข้าร่วม "เราชนะ" ได้
หนุน! ผลิต “ถั่งเช่าไหมไทย” สร้างรายได้เกษตรกร
เดินหน้าฉลุย ยอดสมาชิก กอช. แตะ 2.4 ล้านคน
ใครปลูก “ไม้มีค่า” ลงทะเบียนเลย ตัดขายแปรรูปได้
ขยายพื้นที่อนุรักษ์กรุงรัตนโกสินทร์เป็นเมืองเก่า
รัฐบาลไทย-ข่าวทำเนียบรัฐบาล-สธ.ห่วงข่าวปลอมระบาดซ้ำเติมโควิด แนะเสพสื่ออย่างมีสติ เช็กก่อนแชร์
วันจันทร์ที่ 1 กุมภาพันธ์ 2564
สธ.ห่วงข่าวปลอมระบาดซ้ําเติมโควิด แนะเสพสื่ออย่างมีสติ เช็กก่อนแชร์
ปลัดกระทรวงสาธารณสุขห่วงภาวะ Infodemic ข่าวปลอมระบาดในสื่อออนไลน์ แนะประชาชนเสพสื่ออย่างมีสติและระมัดระวัง เช็กก่อนแชร์ ตรวจสอบ และรับข้อมูลจากแหล่งที่เชื่อถือได้
ปลัดกระทรวงสาธารณสุขห่วงภาวะInfodemic ข่าวปลอมระบาดในสื่อออนไลน์ แนะประชาชนเสพสื่ออย่างมีสติและระมัดระวัง เช็กก่อนแชร์ ตรวจสอบ และรับข้อมูลจากแหล่งที่เชื่อถือได้
วันนี้ (1 กุมภาพันธ์ 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ในสถานการณ์โรคโควิด 19 นอกจากการระบาดของเชื้อไวรัสที่ประชาชนยังต้องร่วมมือสวมหน้ากาก ล้างมือ และเว้นระยะห่างเพื่อป้องกันโรคแล้ว ยังพบปัญหาการระบาดของข้อมูล (Infodemic) โดยเฉพาะการส่งต่อข้อมูลข่าวปลอม (Fake News) ที่เกี่ยวกับโรคโควิด 19 เช่น การพบผู้ติดเชื้อในจังหวัดต่าง ๆ เป็นต้น ทําให้เกิดความเข้าใจผิด และสร้างความตื่นตระหนกให้แก่ประชาชน ล่าสุด มีการนําเสนอข่าวปลอมว่า จังหวัดเชียงใหม่มีผู้ติดเชื้อ โดยอ้างชื่อผู้อํานวยการโรงพยาบาลนครพิงค์ เป็นผู้ให้ข้อมูลเพื่อสร้างความน่าเชื่อถือ ซึ่งกรณีดังกล่าวกระทรวงสาธารณสุขยืนยันว่าไม่เป็นความจริง เนื่องจากจังหวัดเชียงใหม่ไม่พบผู้ติดเชื้อเพิ่มเติมมาเป็นเวลา 19 วันแล้ว
นายแพทย์เกียรติภูมิกล่าวต่อว่า ขอให้ประชาชนเสพสื่อด้วยความระมัดระวัง มีสติและใช้วิจารณญาณทุกครั้งในการเสพข่าวต่างๆ โดยเฉพาะบนโซเชียลมีเดียที่บางครั้งไม่สามารถยืนยันแหล่งที่มาของข่าวได้ชัดเจนโดยก่อนจะเชื่อหรือส่งต่อข้อมูลขอให้พิจารณาความน่าเชื่อถือของบัญชีผู้ใช้งานที่เผยแพร่ข่าวนั้น พิจารณาเนื้อหาของข่าวอย่างละเอียด รอบคอบ โดยเปรียบเทียบเนื้อหากับข่าวจากแหล่งอื่นที่น่าเชื่อถือ หรือเรียกว่าเช็กก่อนแชร์ ไม่อ่านเฉพาะเพียงพาดหัวข่าว มีการตรวจสอบแหล่งข่าวที่ถูกอ้างถึง และสอบถามผู้เชี่ยวชาญหรือบุคลากรทางการแพทย์ที่มีความเข้าใจและสามารถยืนยันเนื้อหาที่ปรากฏในข่าวได้
"สิ่งสําคัญคือการเสพข่าวมากเกินไปอาจทําให้เกิดความเครียดและผลเสียต่อสุขภาพจิตได้เช่นกันโดยขอให้ติดตามข่าวสารที่จําเป็น เสพข่าวอย่างมีสติ ลดเวลาการรับรู้ข่าวสารลง ระมัดระวังข่าวปลอม เลือกรับข่าวสารจากแหล่งที่เชื่อถือได้ เช่น หน่วยงานภาครัฐหรือหน่วยงานด้านสาธารณสุข เป็นต้น" นายแพทย์เกียรติภูมิกล่าว
************************* 1 กุมภาพันธ์ 2564
รัฐบาลไทย-ข่าวทำเนียบรัฐบาล-การแบ่งกลุ่มเป้าหมายฉีควัคซีนโควิด-19
วันจันทร์ที่ 1 กุมภาพันธ์ 2564
การแบ่งกลุ่มเป้าหมายฉีควัคซีนโควิด-19
วันจันทร์ที่ 1 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแบ่งกลุ่มเป้าหมายการรับวัคซีนป้องกันโรคโควิด-19 ออกเป็น 3 ระยะ คือ ระยะที่ 1 ช่วงที่วัคซีนมีปริมาณจํากัด จะฉีดให้บุคลากรทางการแพทย์และสาธารณสุขด่านหน้า, ผู้มีโรคประจําตัว ได้แก่ โรคทางเดินหายใจเรื้อรัง โรคหัวใจและหลอดเลือด โรคไตวายเรื้อรัง โรคหลอดเลือดสมอง มะเร็ง เบาหวาน และโรคอ้วน, ผู้ที่มีอายุ 60 ปีขึ้นไป และเจ้าหน้าที่ที่เกี่ยวข้องกับการควบคุมโรคโควิด-19 ที่มีโอกาสสัมผัสผู้ป่วย จากนั้นในระยะที่ 2 และ 3 จะฉีดให้ผู้ประกอบอาชีพที่มีโอกาสสัมผัสกับคนจํานวนมาก ผู้เดินทางระหว่างประเทศ และประชาชนทั่วไป โดยในอนาคตไทยจะเป็นศูนย์กลางการผลิตวัคซีนโควิด-19 ของอาเซียน จากการรับเทคโนโลยีจากต่างประเทศ เพื่อให้คนไทยทุกคนได้รับวัคซีนอย่างเพียงพอ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พันธบัตรออมทรัพย์วอลเล็ต สบม. เปิดตัวแรง สามารถจำหน่ายได้สูงถึง 3,500 ล้านบาท ในครึ่งวันแรก
วันจันทร์ที่ 1 กุมภาพันธ์ 2564
พันธบัตรออมทรัพย์วอลเล็ต สบม. เปิดตัวแรง สามารถจําหน่ายได้สูงถึง 3,500 ล้านบาท ในครึ่งวันแรก
พันธบัตรออมทรัพย์รุ่น “เราชนะบนวอลเล็ต สบม.” จําหน่ายแล้ว 3,500 ล้านบาท จากวงเงิน 5,000 ล้านบาท ผู้สนใจสามารถดาวน์โหลดแอปพลิเคชันเป๋าตัง เปิดใช้งานและโอนเงินเข้าวอลเล็ต สบม. ได้ตั้งแต่บัดนี้
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า การจําหน่ายในรอบนี้ได้รับการตอบรับที่ดีตั้งแต่วันแรก โดยมีผู้ลงทะเบียนวอลเล็ต สบม. เพิ่มขึ้นอย่างต่อเนื่องตั้งแต่ก่อนจําหน่าย จึงขอเชิญผู้สนใจรีบดาวน์โหลดแอปพลิเคชันตั้งแต่บัดนี้เป็นต้นไปและสอบถามรายละเอียดการใช้งานวอลเล็ต สบม. ได้ที่ Call Center โทร. 02-111-1111 หรือธนาคาร กรุงไทยทุกสาขา
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-กทม. แจงกรณีแจ้งไทม์ไลน์สาขาร้านอาหารผิดพลาด ขอรับข้อคำแนะนำ ทบทวนกระบวนการจัดทำไทม์ไลน์ ตรวจสอบความถูกต้องของข้อมูลและผู้ป่วยก่อนเผยแพร่ต่อสาธารณะ
วันจันทร์ที่ 1 กุมภาพันธ์ 2564
กทม. แจงกรณีแจ้งไทม์ไลน์สาขาร้านอาหารผิดพลาด ขอรับข้อคําแนะนํา ทบทวนกระบวนการจัดทําไทม์ไลน์ ตรวจสอบความถูกต้องของข้อมูลและผู้ป่วยก่อนเผยแพร่ต่อสาธารณะ
กทม. แจงกรณีแจ้งไทม์ไลน์สาขาร้านอาหารผิดพลาด ขอรับข้อคําแนะนํา ทบทวนกระบวนการจัดทําไทม์ไลน์ ตรวจสอบความถูกต้องของข้อมูลและผู้ป่วยก่อนเผยแพร่ต่อสาธารณะ ป้องกันไม่ให้เกิดการสื่อสารที่คลาดเคลื่อน
วันนี้ (1ก.พ.64) นางสาววรนุช สวยค้าข้าว ผู้อํานวยการสํานักงานประชาสัมพันธ์ สํานักปลัดกรุงเทพมหานคร ชี้แจงข้อเท็จจริงกรณีการสอบสวนโรคผู้ป่วยโควิด-19 รายที่ 632 และรายที่ 660 ที่ระบุ กทม.แจ้งไทม์ไลน์สาขาร้านอาหารผิดพลาดว่า เจ้าหน้าที่จะใช้ข้อมูลจากสถานพยาบาล ประกอบกับการสัมภาษณ์ผู้ติดเชื้อฯ และจากข้อมูลการสอบสวนโรค แล้วจัดทําเป็นชุดข้อมูล เพื่อเสนอคณะทํางานพิจารณา แล้วจึงจัดทําเป็นไทม์ไลน์ เพื่อเผยแพร่ต่อสาธารณะ อย่างไรก็ตามเนื่องจากการจัดทําไทม์ไลน์ต้องการความรวดเร็ว ประกอบกับในสถานการณ์ปัจจุบันพบว่ามีการติดเชื้อในกลุ่มคนที่มีกิจกรรมบางอย่างร่วมกันที่ไม่สามารถป้องกันการติดเชื้อได้ เช่น ไม่สามารถมีระยะห่างระหว่างกัน หรือสวมหน้ากากอนามัยตลอดเวลา เพื่อให้การควบคุมและป้องกันโรคด้วยความรวดเร็ว จึงต้องจัดทีมผู้สอบถามข้อมูลเบื้องต้น ซึ่งเจ้าหน้าที่จากส่วนกลางอาจไม่มีความชํานาญในพื้นที่ รวมทั้งไม่ทราบว่า ร้านอาหารดังกล่าวมีหลายสาขา จึงทําให้เกิดความคลาดเคลื่อนของการรายงานสถานที่ จากข้อมูลที่ผู้ป่วยทั้ง 2 รายแจ้งว่าไปร้านโรงสีโภชนา เขตสาทร จึงรายงานเป็นร้านโรงสีโภชนา แขวงลุมพินี เขตปทุมวัน ในครั้งที่ 1 และร้านโรงสีโภชนา เขตปทุมวัน ในครั้งที่ 2
อย่างไรก็ตามกรุงเทพมหานคร ขอรับข้อคําแนะนํา เพื่อทบทวนกระบวนการจัดทําไทม์ไลน์ โดยจะตรวจสอบความถูกต้องของข้อมูล และสอบถามกลับไปยังผู้ป่วยอีกครั้ง ก่อนเผยแพร่ต่อสาธารณะ เพื่อป้องกันไม่ให้เกิดการสื่อสารที่คลาดเคลื่อนในครั้งต่อไป
ทั้งนี้ กรุงเทพมหานครได้เข้าไปตรวจสอบร้านอาหารโรงสีโภชนาทุกสาขา เพื่อสร้างความมั่นใจให้กับประชาชนว่ามีความปลอดภัยและไม่เป็นแหล่งแพร่เชื้อ โดยจะดําเนินการประชาสัมพันธ์ในช่องทางการสื่อสารต่าง ๆ เพื่อให้ประชาชนเกิดความมั่นใจในการเข้ารับบริการในสถานที่แห่งนั้นต่อไป
------------------
รัฐบาลไทย-ข่าวทำเนียบรัฐบาล-“สบน.-กรุงไทย” ปลื้ม ยอดขายพันธบัตรออมทรัพย์วอลเล็ตสบม.รุ่น “เราชนะ” ทะลุ 4 พันล้านบาท
วันจันทร์ที่ 1 กุมภาพันธ์ 2564
“สบน.-กรุงไทย” ปลื้ม ยอดขายพันธบัตรออมทรัพย์วอลเล็ตสบม.รุ่น “เราชนะ” ทะลุ 4 พันล้านบาท
ยอดซื้อถล่มทลาย หลังเปิดให้ลงทุนพันธบัตรออมทรัพย์รุ่น “เราชนะ” ผ่านวอลเล็ต สบม.ในแอปฯเป๋าตังวันแรก ยังไม่สิ้นวัน ยอดทะลุกว่า 4,000 ล้านบาทแล้ว
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ประชาชนให้ความสนใจเข้ามาจองซื้อพันธบัตรออมทรัพย์รุ่น “เราชนะ” ผ่านวอลเล็ต สบม. บนแอปพลิเคชันเป๋าตังจํานวนมาก ทุบทุกสถิติของการเปิดขายพันธบัตรออมทรัพย์วอลเล็ต สบม.ที่ผ่านมา โดยยอดจองซื้อในวันที่ 1 กุมภาพันธ์ 2564 ซึ่งเปิดจําหน่ายเป็นวันแรก โดยมียอดจองซื้อเข้ามาถึงกว่า 1,300 ล้านบาท ภายใน 3 นาที สะท้อนการตอบรับจากประชาชนอย่างล้นหลาม และล่าสุดยอดจองซื้อทะลุกว่า 4,000 ล้านบาทแล้ว จากวงเงินทั้งหมด 5,000 ล้านบาท
ทั้งนี้ พันธบัตรออมทรัพย์รุ่น “เราชนะ” บนวอลเล็ต สบม. วงเงิน 5,000 ล้านบาท อายุ 5 ปี อัตราดอกเบี้ยสูงสุด 3.00% ต่อปี จ่ายอัตราดอกเบี้ยแบบขั้นบันได ปีที่ 1-2 อัตราดอกเบี้ย 1.50% ต่อปี ปีที่ 3-4 อัตราดอกเบี้ย 2% ต่อปี และปีที่ 5 อัตราดอกเบี้ย 3% ต่อปี คิดเป็นอัตราดอกเบี้ยเฉลี่ย 2.00% ต่อปี เริ่มจําหน่ายตั้งแต่วันที่ 1 กุมภาพันธ์ 2564 เวลา 8.30 น. ถึง 19 กุมภาพันธ์ 2564 เวลา 15.00 น. ซื้อง่ายผ่านแอปฯเป๋าตัง และหลังรับดอกเบี้ยงวดแรกสามารถขายต่อในตลาดรอง (Secondary Market) รับเงินได้ทันทีผ่านแอปฯ เป๋าตังเช่นกัน โดยลงทุนขั้นต่ําเพียง 100 บาท และลงทุนเพิ่มขึ้นครั้งละ 100 บาท แต่ไม่เกิน 5,000,000 บาท จําหน่ายให้แก่บุคคลธรรมดาสัญชาติไทยที่มีอายุ 15 ปีขึ้นไป ช่วยให้ประชาชนทุกลุ่มสามารถเข้าถึงการลงทุนในพันธบัตรได้อย่างเท่าเทียม และเป็นอีกหนึ่งทางเลือกในการออมสําหรับนักลงทุนรุ่นใหม่
ทีม Marketing Strategy
โทร.0-2208-4174-8
รัฐบาลไทย-ข่าวทำเนียบรัฐบาล-รองนายกฯ “สุพัฒนพงษ์” นัดถก กทบ. ย้ำขับเคลื่อนงานตอบโจทย์ชุมชน เสริมสร้างความเข้มแข็งแก่เศรษฐกิจฐานราก
วันจันทร์ที่ 1 กุมภาพันธ์ 2564
รองนายกฯ “สุพัฒนพงษ์” นัดถก กทบ. ย้ําขับเคลื่อนงานตอบโจทย์ชุมชน เสริมสร้างความเข้มแข็งแก่เศรษฐกิจฐานราก
รองนายกฯ “สุพัฒนพงษ์” นัดถก กทบ. ย้ําขับเคลื่อนงานตอบโจทย์ชุมชน เสริมสร้างความเข้มแข็งแก่เศรษฐกิจฐานราก
วันนี้(1กุมภาพันธ์2564)เวลา14.00น.ณห้องประชุม301ตึกบัญชาการ1ทําเนียบรัฐบาลนายสุพัฒนพงษ์พันธ์มีเชาว์ รองนายกรัฐมนตรีในฐานะประธานกรรมการกองทุนหมู่บ้านและชุมชนเมืองแห่งชาติ(กทบ.)เป็นประธานการประชุมกทบ.ครั้งที่1/2564โดยมีนายอนุชานาคาศัยรัฐมนตรีประจําสํานักนายกรัฐมนตรีในฐานะที่ปรึกษากทบ.นายธีรภัทรประยูรสิทธิปลัดสํานักนายกรัฐมนตรีนายนทีขลิบทองผู้ทําการแทนผู้อํานวยการสํานักงานกองทุนหมู่บ้านและชุมชนเมืองแห่งชาติชั่วคราวและคณะกรรมการร่วมประชุม
โดยที่ประชุมได้รับทราบการลาออกและสิ้นสุดสัญญาจ้างนายรักษ์พงษ์เซ่งเจริญในตําแหน่งผู้อํานวยการสํานักงานกองทุนหมู่บ้านและชุมชนเมืองแห่งชาติและแต่งตั้งผู้ทําการแทนผู้อํานวยการสํานักงานกองทุนหมู่บ้านและชุมชนเมืองแห่งชาติที่2/2564ลงวันที่29มกราคม2564โดยแต่งตั้งที่ปรึกษาคณะกรรมการนายนทีขลิบทองเป็นผู้ทําการแทนผู้อํานวยการสํานักงานกองทุนหมู่บ้านและชุมชนเมืองแห่งชาติชั่วคราว
นอกจากนี้ที่ประชุมได้หารือการจัดทําคําของบประมาณรายจ่ายประจําปีงบประมาณพ.ศ. 2565การเบิกจ่ายค่าใช้จ่ายของสํานักงานกองทุนหมู่บ้านและชุมชนเมืองแห่งชาติประจําเดือนมกราคม2564รวมถึงการรายงานผลการประชุมเรื่องการตรวจสอบบัญชีตามเงื่อนไขของสํานักงานการตรวจเงินแผ่นดินซึ่งรองนายกรัฐมนตรีกําชับให้สทบ.ประสานงานกับสํานักงานการตรวจเงินแผ่นดินอย่างใกล้ชิดเพื่อจัดระบบการบริหารงบประมาณองค์กรได้อย่างมีประสิทธิภาพมีระบบการตรวจสอบบัญชีที่เหมาะสมขณะที่ควรลดเงื่อนไขการจัดสรรงบประมาณในการดําเนินงานเพื่อให้สทบ.ดําเนินโครงการได้อย่างคล่องตัวยิ่งขึ้น
ที่ประชุมยังได้พิจารณาการแต่งตั้งคณะอนุกรรมการ4คณะเพื่อขับเคลื่อนการดําเนินงานของสทบ.ให้มีความเชื่อมโยงกับยุทธศาสตร์ชาติประกอบด้วยคณะอนุกรรมการบริหารกองทุนหมู่บ้านและชุมชนเมืองแห่งชาติคณะอนุกรรมการตรวจสอบคณะอนุกรรมการพิจารณาด้านกฎหมายและคณะอนุกรรมการด้านเทคโนโลยีสารสมเทศและดิจิทัล โดยที่ประชุมเห็นชอบให้ยกร่างคําสั่งแต่งตั้งคณะอนุกรรมการนําเสนอประธานกรรมการกองทุนหมู่บ้านและชุมชนเมืองแห่งชาติเพื่อพิจารณาลงนามแต่งตั้งต่อไป
รองนายกรัฐมนตรีกล่าวว่า กองทุนหมู่บ้านเป็นส่วนสําคัญที่ใกล้ชิดประชาชนโดยเฉพาะในระดับชุมชนดังนั้นการดําเนินงานของสทบ.จะเป็นประโยชน์อย่างมากต่อประเทศชาติโดยเฉพาะการเสริมสร้างความเข้มแข็งของเศรษฐกิจฐานรากและสามารถเป็นกําลังสําคัญในการทําโครงการนําร่องในเรื่องBio Circular Green (BCG) economyเช่นการจัดการขยะน้ําเสียและการใช้พลังงานทดแทนเพื่อให้ชุมชนเป็นสังคมน่าอยู่อย่างยั่งยืนจึงขอให้ทุกฝ่ายตั้งใจทําหน้าที่เพื่อให้สามารถตอบโจทย์ความต้องการของประชาชนได้อย่างแท้จริง
...............
รัฐบาลไทย-ข่าวทำเนียบรัฐบาล-คณะกรรมการกองทุนหมู่บ้านและชุมชนเมืองแห่งชาติ
วันจันทร์ที่ 1 กุมภาพันธ์ 2564
คณะกรรมการกองทุนหมู่บ้านและชุมชนเมืองแห่งชาติ
ก.เกษตรฯ ร่วมประชุมคณะกรรมการกองทุนหมู่บ้านและชุมชนเมืองแห่งชาติ ครั้งที่ 1/2564
นายอําพันธุ์เวฬุตันติรองปลัดกระทรวงเกษตรและสหกรณ์มอบหมายจากปลัดกระทรวงเกษตรและสหกรณ์(ดร.ทองเปลวกองจันทร์)เข้าร่วมประชุมคณะกรรมการกองทุนหมู่บ้านและชุมชนเมืองแห่งชาติครั้งที่1/2564ณห้องประชุมตึกบัญชาการทําเนียบรัฐบาลโดยมีนายสุพัฒนพงษ์พันธ์มีเชาว์รองนายกรัฐมนตรีเป็นประธานซึ่งที่ประชุมได้รับทราบและพิจารณาในประเด็นต่างๆที่สําคัญดังนี้การลาออกและการแต่งตั้งผู้ทําการแทนผู้อํานวยการสํานักงานกองทุนหมู่บ้านและชุมชนเมืองแห่งชาติ(สทบ.)การแต่งตั้งคณะทํางานสรรหากรรมการผู้ทรงคุณวุฒิการจัดทําคําของบประมาณรายจ่ายประจําปีงบประมาณพ.ศ. 2565การแต่งตั้งคณะอนุกรรมการคณะต่างๆการปรับปรุงระเบียบฯเกี่ยวกับคุณสมบัติลักษณะต้องห้ามวาระการดํารงตําแหน่งการคัดเลือกการแต่งตั้งการปฏิบัติงานวาระการดํารงตําแหน่งการคัดเลือกการแต่งตั้งการปฏิบัติงานการประเมินผลการปฏิบัติงานและการพ้นจากตําแหน่งของผอ.สทบ.รวมถึงการแต่งตั้งคณะอนุกรรมการคัดเลือกสรรหาผอ.สทบ.
รัฐบาลไทย-ข่าวทำเนียบรัฐบาล-หมดแล้ว !!!! “เราชนะบนวอลเล็ต สบม.” รอพบ “เราชนะ” ผ่าน 4 ธนาคารตัวแทน วันที่ 5 กุมภาพันธ์ 2564 นี้
วันจันทร์ที่ 1 กุมภาพันธ์ 2564
หมดแล้ว !!!! “เราชนะบนวอลเล็ต สบม.” รอพบ “เราชนะ” ผ่าน 4 ธนาคารตัวแทน วันที่ 5 กุมภาพันธ์ 2564 นี้
การจําหน่ายในรอบนี้ได้รับการตอบรับที่ดี เนื่องจากผลตอบแทนน่าสนใจ ประชาชนคุ้นเคยกับแอปพลิเคชันเป๋าตังมากขึ้น เป็นช่องทางการลงทุนที่สะดวกในยุคโควิด โดยจําหน่ายได้ครบ 5,000 ล้านบาท ภายใน 8 ชั่วโมง
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า การจําหน่ายในรอบนี้ได้รับการตอบรับที่ดี เนื่องจากผลตอบแทนน่าสนใจ ประชาชนคุ้นเคยกับแอปพลิเคชันเป๋าตังมากขึ้น เป็นช่องทางการลงทุนที่สะดวกในยุคโควิด โดยจําหน่ายได้ครบ 5,000 ล้านบาท ภายใน 8 ชั่วโมง
พันธบัตรออมทรัพย์พิเศษรุ่น “เราชนะบนวอลเล็ต สบม.” มีผู้สนใจลงทุนถึงเกือบ 9,600 คน โดยมีผู้ลงทุนอายุตั้งแต่ 16 ปี จนถึงอายุ 94 ปี ส่วนใหญ่เป็นวัยทํางานตอนต้นจนถึงวัยก่อนเกษียณ โดยสิ่งที่น่าสนใจ คือ ผู้ลงทุนวัยหลังเกษียณให้ความสนใจลงทุนผ่านวอลเล็ต สบม. เพิ่มขึ้นคิดเป็นถึงเกือบ 1 ใน 4 ของจํานวนรายการทั้งหมด และจํานวนรายการผู้ลงทุนในต่างจังหวัดมากกว่ารอบที่ผ่านมา ซึ่งแสดงให้เห็นถึงการรู้จักและเข้าถึงเป๋าตังของประชาชน นอกจากนี้ วงเงินซื้อเฉลี่ยต่อรายสูงขึ้นเป็นเกือบ 460,000 บาท แสดงถึงความมั่นใจในการทําธุรกรรมทางการเงินผ่านช่องทางออนไลน์ และแนวโน้มความสําคัญของการซื้อพันธบัตรออมทรัพย์ผ่านดิจิทัลแพลตฟอร์มในอนาคต ซึ่งผู้ลงทุนสามารถเข้าถึงการลงทุนได้ง่าย ลดความเสี่ยงของประชาชนในภาวะการแพร่ระบาดของเชื้อไวรัสโควิด-19 และตอบสนองความต้องการของผู้ลงทุนได้เป็นอย่างดี
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์พิเศษรุ่น “เราชนะบนวอลเล็ต สบม.” และพบกับพันธบัตรออมทรัพย์พิเศษ “เราชนะ” ที่จะจําหน่ายผ่าน 4 ธนาคารตัวแทนจําหน่าย ได้แก่ บมจ. กรุงเทพ บมจ. กรุงไทย บมจ. กสิกรไทย และ บมจ. ไทยพาณิชย์ ในวันที่ 5 กุมภาพันธ์ 2564 โดยจะจําหน่ายรุ่น 5 ปี และ 10 ปี อัตราดอกเบี้ยแบบขั้นบันไดเฉลี่ยร้อยละ 2.00 ต่อปี และร้อยละ 2.50 ต่อปี ตามลําดับ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-กยศ. เปิดระบบการกู้ยืมแบบใหม่ ปีการศึกษา 2564 หนุนสถานศึกษาเข้าเตรียมความพร้อม
วันจันทร์ที่ 1 กุมภาพันธ์ 2564
กยศ. เปิดระบบการกู้ยืมแบบใหม่ ปีการศึกษา 2564 หนุนสถานศึกษาเข้าเตรียมความพร้อม
กยศ.แจ้งกําหนดการกู้ยืมปีการศึกษา 2564 เตรียมพร้อมใช้งานระบบการจัดการการให้กู้ยืมแบบใหม่ ซึ่งเป็นระบบงานหนึ่งของระบบกองทุนเงินให้กู้ยืมเพื่อการศึกษาแบบดิจิทัล พื่อเพิ่มโอกาสให้นักเรียน นักศึกษาผู้กู้ยืมเข้าถึงเงินกู้ยืมเพื่อการศึกษาได้มากยิ่งขึ้น
กองทุนเงินให้กู้ยืมเพื่อการศึกษา (กยศ.) แจ้งกําหนดการกู้ยืมปีการศึกษา 2564 เตรียมพร้อมใช้งานระบบการจัดการการให้กู้ยืมแบบใหม่ ซึ่งเป็นระบบงานหนึ่งของระบบกองทุนเงินให้กู้ยืมเพื่อการศึกษาแบบดิจิทัล (Digital Student Loan Fund System : DSL) เพื่อเพิ่มโอกาสให้นักเรียน นักศึกษาผู้กู้ยืมเข้าถึงเงินกู้ยืมเพื่อการศึกษาได้มากยิ่งขึ้น โดยเปิดให้สถานศึกษาที่เข้าร่วมการดําเนินงานลงทะเบียนเข้าระบบใหม่ ตั้งแต่วันที่ 1 กุมภาพันธ์ 2564 นักเรียน นักศึกษาลงทะเบียนขอรหัสผ่านได้ตั้งแต่วันที่ 1 มีนาคม 2564 และเริ่มขอกู้ยืมได้ตั้งแต่วันที่ 1 เมษายน 2564 เป็นต้นไป
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ได้เปิดเผยว่า “กองทุนได้พัฒนาระบบการจัดการการให้กู้ยืม (Loan Origination System : LOS) ซึ่งเป็นระบบงานหนึ่งของระบบกองทุนเงินให้กู้ยืมเพื่อการศึกษาแบบดิจิทัล (Digital Student Loan Fund System : DSL) เพื่อรองรับพันธกิจขององค์กรในการขยายโอกาสทางการศึกษาด้วยการให้เงินกู้ยืมสําหรับนักเรียน นักศึกษาผู้กู้ยืม 4 ลักษณะ ได้แก่ ผู้ที่ขาดแคลนทุนทรัพย์ ผู้ที่เรียนสาขาวิชาที่เป็นความต้องการหลักซึ่งมีความชัดเจนของการผลิตกําลังคนและมีความจําเป็นต่อการพัฒนาประเทศ ผู้ที่เรียนสาขาวิชาขาดแคลนหรือที่กองทุนมุ่งส่งเสริมเป็นพิเศษ และผู้ที่เรียนดีเพื่อสร้างความเป็นเลิศในระดับประกาศนียบัตรบัณฑิตและปริญญาโท โดยปรับเปลี่ยนกระบวนการดําเนินงานสู่แพลตฟอร์มดิจิทัลที่อํานวยความสะดวกให้แก่นักเรียน นักศึกษาผู้กู้ยืม สถานศึกษาและผู้ที่เกี่ยวข้องตั้งแต่การยื่นกู้ พิจารณาอนุมัติ รวมถึงเพิ่มประสิทธิภาพในการบริหารจัดการข้อมูล การนําเข้าข้อมูลและเอกสารสําคัญที่เกี่ยวข้องกับการกู้ยืมเงิน โดยจะเริ่มใช้งานระบบใหม่ตั้งแต่ปีการศึกษา 2564 เป็นต้นไป แทนที่ระบบ e-Studentloan ที่ใช้งานในปีการศึกษา 2563 เป็นปีสุดท้าย กองทุนจึงขอแจ้งให้สถานศึกษาที่เข้าร่วมการดําเนินงานกองทุนได้รับทราบกําหนดการให้กู้ยืม ปีการศึกษา 2564 และเตรียมเข้าใช้งานระบบใหม่ผ่านทางเว็บไซต์กองทุน www.studentloan.or.th ได้ตั้งแต่วันที่ 1 กุมภาพันธ์ 2564 สําหรับนักเรียน นักศึกษาผู้กู้ยืมจะสามารถลงทะเบียนขอรหัสผ่านเข้าใช้งานระบบใหม่ได้ทั้งทางโมบายแอปพลิเคชัน “กยศ. Connect” หรือเว็บไซต์กองทุนตั้งแต่วันที่ 1 มีนาคม 2564 และเริ่มดําเนินการยื่นขอกู้ยืมได้ตั้งแต่วันที่ 1 เมษายน 2564 โดยกองทุนจะมีการจัดประชุมชี้แจงสถานศึกษาทุกแห่งผ่านระบบการประชุมออนไลน์ ระหว่างเดือนกุมภาพันธ์ - มีนาคม 2564 เพื่อเตรียมความพร้อมในการให้กู้ยืมปีการศึกษา 2564 ต่อไป
ทั้งนี้ กองทุนขอยืนยันว่ากองทุนมีเงินเพียงพอให้นักเรียน นักศึกษาทุกคนได้กู้ยืมอย่างแน่นอน ขอให้พ่อแม่ผู้ปกครองสบายใจได้ว่ากองทุนจะเป็นหลักประกันหนึ่งของครอบครัวในการสร้างโอกาสทางการศึกษาให้บุตรหลานของท่าน โดยไม่ต้องเป็นกังวลว่าจะไม่มีเงินส่งให้ลูกหลานได้เรียน” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-3 ประสาน “บีโอไอ – กรมพัฒน์ – สพร.” จับมือ เชื่อมโยงข้อมูลออกหนังสือรับรองการประกอบธุรกิจของนักลงทุนต่างชาติ
วันจันทร์ที่ 1 กุมภาพันธ์ 2564
3 ประสาน “บีโอไอ – กรมพัฒน์ – สพร.” จับมือ เชื่อมโยงข้อมูลออกหนังสือรับรองการประกอบธุรกิจของนักลงทุนต่างชาติ
บีโอไอเร่งสร้างสภาพแวดล้อมทางธุรกิจเพื่อเอื้อต่อการลงทุน จับมือกรมพัฒนาธุรกิจการค้า และสํานักงานพัฒนารัฐบาลดิจิทัล (องค์การมหาชน) เชื่อมโยงข้อมูลนําระบบอิเล็กทรอนิกส์ช่วยอํานวยความสะดวกนักลงทุนต่างชาติเพื่อขอหนังสือรับรองการประกอบธุรกิจในไทย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือบีโอไอเปิดเผยว่าบีโอไอได้จับมือกับกรมพัฒนาธุรกิจการค้า และสํานักงานพัฒนารัฐบาลดิจิทัล (องค์การมหาชน) หรือ สพร. ในการเชื่อมโยงข้อมูลระหว่างกัน เพื่อพัฒนาการให้บริการออกหนังสือรับรองการประกอบธุรกิจของคนต่างด้าวในประเทศไทยของกรมพัฒนาธุรกิจการค้าด้วยระบบอิเล็กทรอนิกส์ จากเดิมที่นักลงทุนต้องยื่นเอกสารขอให้บีโอไอทําหนังสือรับรองขอบข่ายธุรกิจ แล้วนําไปยื่นกรมพัฒนาธุรกิจการค้าเพื่อออกหนังสือรับรองฯ โดยความร่วมมือดังกล่าวจะช่วยลดขั้นตอนการดําเนินการอันเป็นการอํานวยความสะดวกให้แก่ผู้ประกอบธุรกิจที่เป็นนิติบุคคลต่างด้าว ตามแนวทางการปรับปรุงสภาพแวดล้อมสําหรับการประกอบธุรกิจในประเทศไทย ให้เกิดความสะดวก รวดเร็ว และมีประสิทธิภาพมากขึ้น
ทั้งนี้ บีโอไอจะรับคําขอหนังสือรับรองการประกอบธุรกิจของคนต่างด้าวพร้อมจัดส่งข้อมูลการเป็นผู้ได้รับการส่งเสริมการลงทุนให้กรมพัฒนาธุรกิจการค้าผ่านระบบอิเล็กทรอนิกส์ โดย สพร. จะสนับสนุนการจัดทําระบบเชื่อมโยงข้อมูลทางอิเล็กทรอนิกส์ที่มีความปลอดภัยสูงเพื่อรองรับกระบวนการให้บริการผ่านระบบอิเล็กทรอนิกส์แบบครบวงจร ตั้งแต่การออกหนังสือรับรองการประกอบธุรกิจของคนต่างด้าว การชําระเงิน ใบเสร็จรับเงิน และการลงลายมือชื่ออิเล็กทรอนิกส์
“บีโอไอมีความมุ่งมั่นที่จะปรับลดขั้นตอนการดําเนินการต่าง ๆ เพื่ออํานวยความสะดวกให้แก่ผู้ประกอบธุรกิจที่เป็นนิติบุคคลต่างด้าว ซึ่งการร่วมมือระหว่างกันของทั้ง 3 หน่วยงานในครั้งนี้ จะทําให้การออกหนังสือรับรองการประกอบธุรกิจของคนต่างด้าวในประเทศไทย มีความคล่องตัวมากขึ้น โดยนักลงทุนต่างชาติสามารถยื่นขอหนังสือรับรองการประกอบธุรกิจแบบเบ็ดเสร็จ ณ จุดเดียว ถือเป็นอีกแรงขับเคลื่อนเพื่อสร้างสภาพแวดล้อมทางธุรกิจที่เอื้อต่อการประกอบธุรกิจในประเทศไทย” เลขาธิการบีโอไอ กล่าว
รัฐบาลไทย-ข่าวทำเนียบรัฐบาล-หนุน! ผลิต “ถั่งเช่าไหมไทย” สร้างรายได้เกษตรกร
วันจันทร์ที่ 1 กุมภาพันธ์ 2564
หนุน! ผลิต “ถั่งเช่าไหมไทย” สร้างรายได้เกษตรกร
...
“ถั่งเช่า” อาหารเสริมยอดนิยมของคนรักสุขภาพ
ส่วนใหญ่นําเข้าจากจีน ซึ่งมีราคาแพง
กระทรวงเกษตรและสหกรณ์โดยกรมหม่อนไหม
จึงได้ร่วมกับสถาบันอุดมศึกษาใน จ.เชียงใหม่
ศึกษาวิจัยจนได้อนุสิทธิบัตรถั่งเช่าไหมไทย เมื่อปี 2558
.
“ถั่งเช่าไหมไทย” เป็น เห็ดที่โตบนตัวดักแด้ไหมไทย
มีสารสําคัญ เช่น อะดีโนซีน คอร์ไดเซปิน
ที่ช่วยบํารุงร่างกาย กระตุ้นภูมิต้านทาน ต่อต้านอนุมูลอิสระ
กระตุ้นการไหลเวียนเลือด ป้องกันรังสี UVB จากแสงแดด
.
ผลงานนี้ผ่านการทดสอบความเป็นพิษ
จากคณะแพทย์ เภสัช และเกษตร ของ ม.เชียงใหม่ แล้ว
มีความปลอดภัย และถูกหลักวิชาการ
ขณะนี้พร้อมถ่ายทอดความรู้ให้แก่เกษตรกร
เพื่อนําไปต่อยอดเป็นผลิตภัณฑ์อาหารเสริมได้
.
ปัจจุบันถ่ายทอดความรู้ให้แก่ศูนย์ภูฟ้าพัฒนาฯ จ.น่าน
และโครงการฟาร์มตัวอย่างตามพระราชดําริฯ
บ้านขุนแตะ จ.เชียงใหม่
.
ผู้สนใจสอบถามได้ที่ สํานักวิจัยและพัฒนาหม่อนไหม
โทร 0 2558 7924-6 ต่อ 404
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เดินหน้าฉลุย ยอดสมาชิก กอช. แตะ 2.4 ล้านคน
วันจันทร์ที่ 1 กุมภาพันธ์ 2564
เดินหน้าฉลุย ยอดสมาชิก กอช. แตะ 2.4 ล้านคน
...
การส่งเสริมและสร้างวินัยการออม
ถือเป็น “วาระแห่งชาติ” เพื่อส่งเสริมให้คนทุกวัย
โดยเฉพาะผู้มีอาชีพอิสระเตรียมพร้อมทางการเงิน
เพื่อใช้ในวัยเกษียณอย่างมีคุณภาพ
.
ที่ผ่านมากองทุนการออมแห่งชาติ (กอช.)
เป็นกลไกส่งเสริมการออมในกลุ่มผู้ฝากรายย่อย
ที่ได้รับความสนใจจากประชาชนเพิ่มขึ้นต่อเนื่อง
.
นับจากปี 2559 จนถึงสิ้นปี 2563
กอช.มีสมาชิกเพิ่มขึ้นจาก 400,000 คน
เป็นมากกว่า 2,400,000 คน
.
อาชีพที่สนใจสมัครสูงสุด คือ
อาชีพเกษตรกร 48%
อาชีพอิสระ 31%
อาชีพค้าขาย 6%
.
น่าสนใจว่า กอช. ยังได้ร่วมกับโรงเรียนในสังกัด สพฐ.
เชิญชวนนักเรียนที่ต้องการวางแผนออมเงิน
ซึ่งมีคนสนใจสมัครเป็นสมาชิกถึง 6% ของสมาชิกทั้งหมด
และหลังจากเรียนจบแล้วก็สามารถออมเงินต่อได้
โดยนําเงินออมไปลดหย่อนภาษีเมื่อเข้าทํางานได้อีกด้วย
.
สําหรับในช่วงที่โรคโควิด -19 กําลังระบาด
สมาชิกบางรายอาจไม่สามารถส่งเงินออมต่อเนื่องได้
กอช. ยืนยันว่า สมาชิกภาพยังคงเดิม
แต่ควรส่งเงินออมสะสมอย่างน้อยปีละ 1 ครั้ง
เพื่อรับเงินสมทบเพิ่มจากรัฐ ตามช่วงอายุของสมาชิก
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
ลงทุนง่าย พันธบัตร "เราชนะ" เริ่มต้นแค่ 100 บ.
ตอบข้อสงสัย ร้านค้าแบบไหนเข้าร่วม "เราชนะ" ได้
หนุน! ผลิต “ถั่งเช่าไหมไทย” สร้างรายได้เกษตรกร
ใครปลูก “ไม้มีค่า” ลงทะเบียนเลย ตัดขายแปรรูปได้
ขยายพื้นที่อนุรักษ์กรุงรัตนโกสินทร์เป็นเมืองเก่า
รัฐบาลไทย-ข่าวทำเนียบรัฐบาล-สมาชิก กอช. หรือ ผู้ที่มีสิทธิสมัครสมาชิก สมัครบริการ “หักบัญชีเงินฝากอัตโนมัติ เข้าบัญชีเงินออมต่อเนื่อง” พร้อมรับของที่ระลึก “กระเป๋าผ้าร่มพับได้”
วันจันทร์ที่ 1 กุมภาพันธ์ 2564
สมาชิก กอช. หรือ ผู้ที่มีสิทธิสมัครสมาชิก สมัครบริการ “หักบัญชีเงินฝากอัตโนมัติ เข้าบัญชีเงินออมต่อเนื่อง” พร้อมรับของที่ระลึก “กระเป๋าผ้าร่มพับได้”
กอช.ชวนสมาชิกหรือผู้มีสิทธิสมัครบริการหักบัญชีเงินฝากอัตโนมัติรายเดือน เพื่อส่งเป็นเงินออมสะสมอย่างต่อเนื่อง อํานวยความสะดวกการออม พร้อมรับสิทธิเงินสมทบเพิ่มจากรัฐ เพียงดําเนินการสมัครบริการได้ที่ ธ.ก.ส. ธอส. ธ.กรุงไทย และ ธ.ออมสิน ทุกสาขาทั่วประเทศ
กองทุนการออมแห่งชาติ หรือ กอช. ชวนสมาชิก หรือผู้ที่มีสิทธิสมัครสมาชิกสมัครบริการหักบัญชีเงินฝากอัตโนมัติรายเดือน (Direct Debit) เพื่อส่งเป็นเงินออมสะสมได้อย่างต่อเนื่อง ช่วยอํานวยความสะดวกการออม พร้อมรับสิทธิเงินสมทบเพิ่มจากรัฐ เพียงดําเนินการสมัครบริการได้ที่ ธนาคาร ธ.ก.ส. ธอส. ธนาคารกรุงไทย และธนาคารออมสิน ทุกสาขาทั่วประเทศ ผู้ที่เข้าร่วมกิจกรรมตั้งแต่วันนี้ ถึงวันที่ 30 มิถุนายน 2564 จะได้รับกระเป๋าผ้าร่มพับได้ จัดส่งให้ถึงบ้าน
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า สมาชิก กอช. หรือ ผู้ที่มีสิทธิสมัครสมาชิก สมัครสมาชิก สมัครบริการหักบัญชีเงินฝากอัตโนมัติรายเดือน (Direct Debit) ได้ที่ธนาคารของรัฐทั้ง 4 แห่ง ได้แก่ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารอาคารสงเคราะห์ (ธอส.) ธนาคารกรุงไทย และธนาคารออมสิน ทุกสาขาทั่วประเทศ ซึ่งระบบจะดําเนินการหักเงินจากบัญชีเงินฝากอัตโนมัติเพื่อส่งเป็นเงินออมสะสมสมาชิก กอช. เข้าในบัญชีกองทุน ทุกวันที่ 20 ของแต่ละเดือน ตามจํานวนเงินที่ผู้สมัครบริการตั้งแต่ 100 - 1,100 บาทต่อเดือน ทําให้สมาชิก กอช. ได้รับเงินสมทบเพิ่มจากรัฐอย่างต่อเนื่องตามช่วงอายุ รวมทั้งไม่ต้องกังวลว่าจะลืมส่งเงินออมสะสม และช่วยลดการเดินทางในสถานการณ์โควิด-19
ทั้งนี้ ผู้ที่เข้าร่วมกิจกรรมสมัครบริการหักบัญชีเงินฝากอัตโนมัติรายเดือน (Direct Debit) ตั้งแต่วันนี้ ถึงวันที่ 30 มิถุนายน 2564 จะได้รับของที่ระลึกจาก กอช. “กระเป๋าผ้าร่มพับได้” จัดส่งให้ถึงบ้าน สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”